Odense Adresse-Contoirs Efterretninger, 1843-12-04
De i Lovenes §21 omhandlede Beretninger bleve afgivne, af hvilke det erfaredes, at Asylet besøges af 54 Drenge og 66 Piger, at disses Fremgang i Sang, Bibelhistorie, fortalt efter billeder og Jndenadslæsning, er meget roesværdig, saaledes som en med nogle Børn i Generalforsamlingens Overværelse anstillet Prøve tillige godtgjorde, 50 Piger strikke. Den 31 Octbr. udgik 17 Børn af Asylet, hvilke strax optoges i Almueskolerne; til 3 af disse var Cancellieraad Hempels Legat blevet uddeelt med 2 Psalmebøger og 1 N. T. Til Optagelse i Asylet ere antegnede 28, af hvilke de fleste endnu ere under 3 Aar. Det synes saaledes at vise sig, at et Asyl til 120 Børn er tilstrækkeligt til Byens Størrelse. Kassereren fremlagde en Udsigt over Kassens Status; Jndtægten for 1843 havde til Datum været 599 Rbd. 61 s., Udgiften 503 Rbd. 60 1/2 s. Localforstanderen berettede, at Bygningen stod sig meget godt; han henledede Opmærksomheden paa Ønskeligheden af, at den forsynedes med Tagrender, hvilket maaskee engang ved privat Godgjørenhed kunde opnaaes, saafremt Kassen ei skulde see sig istand dertil. Den Deel af Jnventariet, som lider meest, er Læsebøger; thi vel vælges der Bøger af lidet Omfang; da imidlertid Læsningen fremmes betydeligt ved, at Børnene tage Bøger med hjem til Øvelse og Læsning i Hjemmet, men dette forøger Beskadigelsen. og Opslidningen af samme, saa medgaae mange Læseboger ved et Antal af 120 Børn. - Angaaende Caroline-Amaliaskolen, som er en Haandgierningsskole i Asylbygningen, hvor de Pigebørn, som, med 7 Aars Alder, gaae over til Almueskolen den halve Dag, oplæres i Haandarbeide den anden halve Dag, berettedes, at nu 69 Pigebørn nyde Underviisning her. Der var i det svundne Halvaar forarbeidet: 400 Alen Blonder, 42 Huer eller Kapper, 256 Par Strømper, 18 Par Halv strømper; 43 Pigebørn spinde Uld og af disse 10 tillige Blaar og Hør, 64 karde, 67 sye bedre eller slettere; 26 Stk. Linned ere syede, 1 Stykke Hvergarn paa 30 Al. er spunden i Skolen selv. En Deel af Alt dette er af Fremmede blevet indleveret til Forarbeidning, en Deel er forarbeidet af Materialier, som Caroline-Amaliaskolen selv har kjøbt. Herved er Man nu i Besiddelse af endeel Fabrikata, som kunne sælges til billige Priser, og indbydes enhver Lysthavende til at tage Arbeiderne, der ere forsynede med paahæftede Priser, i Øiesyn, og forhandle det Fornødne med Læremoderen Frue Birchedahl. - Caroline-Amaliaskolen kunde ikke have udviklet denne udstrakte Virksomhed, dersom ikke privat Velvillie ogsaa i det afvigte Halvaar var kommen den tilhielpe. Endeel Uld og Hør har været skjænket dertil. Væverlønnen for Hørgarnet blev af den vedkommende Væver ansat billigt, og en Borger af Byen har ei blot gratis forvet Hvergarnet, men sendte ogsaa paa Gene nom : ralforsamlingens Dag en Gave af en Pakke Tvist, hvoraf flere Pund vare farvede blaat, ligeledes gratis. En saadan Velvillie skjænker fornyet Haab og glædelig Kraft ved en Anstalt, der ene bestaaer ved Medborgeres gode Velvillie. - Bestyrelsen ønsker og haaber, at Asylet og Caroline Amaliaskolen stedse maa vinde i Erkjendelse af deres Værd og Vigtighed for Borgersamfundet og navnligen for Communen, og at de saaledes maae glædes ved Forøgelsen af Deres Antal, der med aarlig Contingent af 2 Rbd. ville bidrage til disse velsignelsesrige Anstalters Opretholdelse. - Endeligen henledede Secretairen Opmærksomheden paa, at Asylet i Odense i nogle Aar har nydt den Glæde, at kjærlige Mennesker skienkede Spisebilletter dertil, hvilke overgaves til Lære moderen, som besørgede Mad hentet fra Bespiisnings anstalten, hvorved mange yderst fattige Børn, 2 a 3 for hver billet, nøde et opvarmende og mættende Maaltid 4 Gange om Ugen og fritoges for ved Middagstid ofte i Snee og Slud at gaae hjem; at mange ædle Velgjørere ogsaa i den Henseende vilde udvise Velvillie mod Asylet, var et Haab, om hvis Opfyldelse Man nærede en glad Forviisning. Tvende Jnspectricer og een Forstander fratraadte Bestyrelsen, og Andre bleve ved Stemmesedler udvalgte. Endeligen indkom allerede nu nogle Gaver til Børnene paa den senere hen i Maaneden afholdende Julefest.